حجت الاسلام والمسلمین راجہ ناصر عباس جعفری:

گفتگو مسائل و مشکلات کے حل کا بہترین راستہ ہے

مجلس وحدت مسلمین پاکستان کے جنرل سکریٹری نے کہا: رسالت مابؐ نے کفار اور غیرمسلموں کیساتھ بات کا آغاز تلوار سے نہیں مکالمے سے کیا ۔

خبر کا کوڈ: ۴۲۳۵۱۱

تاریخ: ۲۸ آذر ۲۰۱۶ - ۲۳:۱۷

رسا نیوز ایجنسی کی رپورٹ کے مطابق، مجلس وحدت مسلمین پاکستان کے جنرل سکریٹری حجت الاسلام والمسلمین راجہ ناصر عباس جعفری نے جامعہ الکوثر کے مہتمم اور مفسر قرآن حجت الاسلام والمسلمین شیخ محسن علی نجفی نے جامعہ الکوثر اور علمی و تحقیقی ادارے البصیرہ کے زیر اہتمام ’’یوم مباہلہ درخشندگی اسلام کا عظیم دن ‘‘ کے زیر عنوان منعقدہ مذاکرہ میں کہا: رسالت مابؐ نے کفار اور غیرمسلموں کیساتھ بات کا آغاز تلوار سے نہیں مکالمے سے کیا ۔

انہوں نے یہ کہتے ہوئے کہ مباہلہ ہمیں بتاتا ہے کہ رسالت مابؐ نے کفار اور غیر مسلموں کے ساتھ بات کا آغاز تلوار سے نہیں مکالمے سے کیا۔ مکالمے کے بعد مباہلہ کیا گیا  کہا: تلوار آزادیوں کی راہ میں موجود رکاوٹوں کو دور کرنے کے لیے کیا گیا جب تک ہم پاکستان میں ایک دوسرے کو نہیں سمجھیں گے اس وقت تک مکالمہ نہیں کر سکتے۔ ہمیں مکالمہ سے اپنے مسائل حل کرنے کی ضرورت ہے۔

دوسری جانب اس تقریب کے دوسرے مقرر اسلامی نظریاتی کونسل کے رکن حجت الاسلام محمد امین شہیدی نے کہا: اس طرح کی محافل ایک اہم ضرورت ہیں جس کا انعقاد کرنے پر البصیرہ کے چیئرمین ثاقب اکبر مبارک باد کے مستحق ہیں۔ فکر اور ثقافت کی تشکیل کرنے والے اداروں میں ہمارا کردار بہت کم ہے۔ اہلبیت کو معاشرے سے کاٹ کر ایک خاص مسلک تک محدود کردیا گیا ہے۔ اس امر پر توجہ کرنے کی ضرورت ہے، مدارس میں تقریری و تحریری مقابلوں کا انعقاد کیا جانا چاہیے۔/۹۸۸/ن۹۴۰